05/02/2020 | Administración LocalMunicipal
Cerceda
Intervención
Derrogación da Ordenanza municipal n.º 10, que regula o imposto sobre o incremento de valor dos terreos de natureza urbana (plusvalía)

Aprobación definitiva da derrogación da Ordenanza fiscal número 10 do Concello Cerceda, que regula o imposto sobre o incremento de valor dos terreos de natureza urbana (IIVTNU) Debido á non presentación de alegacións durante o período de exposición ó público, queda elevado a definitivo o acordo adoptado polo Pleno do Concello de Cerceda, na sesión ordinaria celebrada o día 28 de novembro de 2019, sobre a derrogación da ordenanza reguladora do imposto sobre o incremento de valor dos terreos de natureza urbana (IIVTNU), cuxo texto íntegro é obxecto de publicación en cumprimento do artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais: “O procedemento de elaboración, aprobación e publicación das ordenanzas fiscais e o establecemento e ordenación do tributo, así como a fixación dos elementos necesarios en orde á determinación das respectivas cotas tributarias, así como as modificacións das correspondentes ordenanzas fiscales, se establece no artigo 17 do Texto Refundido da Lei reguladora das Facendas Locais, aprobado polo Real Decreto Legislativo 2/2004, do 5 de marzo. Debe terse en conta tamén a regulación introducida pola reciente Lei 39/2015, do 1 de outubro, de Procedemento Administrativo Común das Administracións Públicas, fundamentalmente no que respecta ás actuacións previas antes da aprobación inicial. Este Concello non ten aprobado o Plan Anual normativo correspondente o ano 2019, que debería conter as iniciativas regulamentarias que serán elevadas ó Pleno para a súa aprobación neste ano. Cumplimentase o trámite de participación dos cidadáns no procedemento de elaboración das disposicións administrativas, previsto no artigo 133.2 da Lei 39/2015, do 1 de outubro, de Procedemento Administrativo Común das Administracións Públicas, consistente nunha consulta do Regulamento ou Ordenanza a través do portal web para recabar a opinión dos suxeitos e das organizacións máis representativas afectadas pola futura norma. Se aplicamos analóxicamente o artigo 56 do Texto Refundido das Disposicións legais vixentes en materia de Réxime Local, aprobado polo Real Decreto-lexislativo 781/1986, do 18 de abril, que establece para a modificación das ordenanzas e regulamentos observaranse os mesmos trámites que para a súa aprobación; así como o principio de contrarius actus; debe concluirse que para a derogación dunha ordenanza debe aplicarse o mesmo procedemento que para a súa aprobación. Conferida ao Concello Pleno, consonte o artigo 22.2 d) da Lei 7/1985, do 2 de abril, Reguladora das Bases de Réxime Local, a aprobación provisional e definitiva dos regulamentos e ordenanzas, elévase o seguinte ACORDO: Primeiro. –Aprobar provisionalmente o acordo de derogación da Ordenanza fiscal do imposto sobre o incremento de valor dos terreos de natureza urbana. Segundo. –Someter o expediente a información pública e audiencia ós interesados polo prazo de trinta días hábiles para a presentación de reclamacións e suxerencias, prazo que comenzará a partir do día seguinte ó da publicación do anuncio no BOP. Deberá publicarse así mesmo tanto no taboleiro de anuncios en papel como electrónico do Concello. Terceiro. –No caso de que non se presentase ningunha reclamación ou suxerencia, entenderase definitivamente adoptado o acordo ata entón provisional e polo tanto derogada a ordenanza. Dito acordo deberá, sen embargo, publicarse no Boletín Oficial da Provincia e producirá efectos desde ó día seguinte da mesma, de conformidade cos artigos 70.2 da Lei 7/1985, do 2 de abril, reguladora das Bases de Réxime Local e o artigo 17.4 do Texto Refundido da Lei reguladora das Facendas Locais, aprobado polo Real Decreto lexislativo 2/2004, do 5 de marzo.” Cerceda, 28 de xaneiro de 2020. Adriana Simona Cardizales Belled en funcións do Concello de Cerceda